Blabar Bali 2025

Blabar Bali 2025 inggih punika biséka marupa blabar sané melanda Propinsi Bali ring 9 ngantos 10 September 2025. Kawéntenan sabeh sané lami ngranayang biséka puniki. Wénten sawatara plekutus diri sané padem krana biséka puniki.

 Sabeh ring Bali 
Ring Anggara wengi, 9 September 2025 miwah Buda semeng, 10 September 2025 sabeh bales pesan. Sabeh sané kacatet langkung saking 385 mm awai puniki rumasuk sabeh sané madué baya tur ngranayang blabar. Kondisi puniki langkung nénten becik krana kelembaban udara sané tegeh ngantos lapisan 500 milibar, sané ngawentuk awan sabeh ngantor puncak pinih tegeh tur ngranayang sabeh sané kasarengin antuk tatit tur angin banget. 

 Wewengkon sané keni blabar Bali 2025 
Makudang wewengkon sané keni blabar puniki, inggih punika Kota Dénpasar, Kabupatén Jembrana, Kabupatén Gianyar, Kabupatén Klungkung, Kabupatén Badung, miwah Kabupaten Tabanan. Pemerintah Provinsi (Pemprov) Bali nyatet sawatara wénten 521 titik blabar sané kepah dados 120 titik blabar ring Kota Dénpasar. Blabar sané pinih ageng ring kota puniki, wénten ring Peken Badung tur Tukad Badung. Wewengkon lianan, sakadi Kabupatén Jembrana, Kabupatén Gianyar, Kabupatén Klungkung, Kabupatén Badung, miwah Kabupaten Tabanan sané keni blabar wénten 14 titik, 56 titik, 28 titik, 279 titik, 63 titik, dan 1 titik (Kecamatan Dawan).

 Pustaka